FI
27.3.2023
Euroopan unionin virallinen lehti
C 112/31
Unionin yleisen tuomioistuimen tuomio 8.2.2023 – Carpatair v. komissio (Asia T-522/20) (1) (Valtiontuet – Lentoliikenteen ala – Romanian Timișoaran lentoaseman hyväksi toteuttamat toimet – Timișoaran lentoaseman Wizz Airin ja tätä lentoasemaa käyttävien lentoyhtiöiden hyväksi toteuttamat toimet – Päätös, jossa todetaan, etteivät Timișoaran lentoaseman ja tätä lentoasemaa käyttävien lentoyhtiöiden hyväksi toteutetut toimet osittain ole valtiontukea – Lentoasemamaksut – Kumoamiskanne – Sääntelytoimi – Toimi, joka koskee kantajaa erikseen – Merkittävä vaikutus kilpailuasemaan – Toimi, joka koskee kantajaa suoraan – Oikeussuojan tarve – Tutkittavaksi ottaminen – SEUT 107 artiklan 1 kohta – Valikoivuus – Etu – Yksityinen toimija -arviointiperuste) (2023/C 112/39) Oikeudenkäyntikieli: englanti Asianosaiset Kantaja: Carpatair SA (Timişoara, Romania) (edustajat: asianajajat J. Rivas Andrés ja A. Manzaneque Valverde)
Vastaaja: Euroopan komissio (asiamiehet: F.
Tomat ja C. Georgieva)
Väliintulijat, jotka tukevat vastaajan vaatimuksia: Wizz Air Hungary Légiközlekedési Zrt.
(Wizz Air Hungary Zrt.)
(Budapest, Unkari) (edustajat: asianajajat E. Vahida, S. Rating ja I. G. Metaxas-Maranghidis) ja Societăţii Naţionale ”Aeroportul Internaţional Timişoara – Traian Vuia” SA (AITTV) (Ghiroda, Romania) (edustajat: V. Power ja R. Hourihan, solicitors)
Oikeudenkäynnin kohde Kantaja Carpatair SA vaatii SEUT 263 artiklaan perustuvalla kanteellaan valtiontuesta SA.31662 – C/2011 (ex NN/2011), jonka Romania on myöntänyt Timișoaran kansainväliselle lentoasemalle – Wizz Airille 24.2.2020 tehdyn komission päätöksen (EU) 2021/1428 (EUVL 2021, L 308, s. 1; jäljempänä riidanalainen päätös) kumoamista siltä osin kuin päätöksessä katsotaan, etteivät tietyt toimenpiteet ole SEUT 107 artiklan 1 kohdassa tarkoitettuja valtiontukia.
Tuomiolauselma 1) Valtiontuesta SA.31662 – C/2011 (ex NN/2011), jonka Romania on myöntänyt Timișoaran kansainväliselle lentoasemalle – Wizz Airille 24.2.2020 tehdyn komission päätöksen (EU) 2021/1428 2 artikla kumotaan siltä osin kuin siinä katsotaan, että vuoden 2010 ilmailukäsikirjojen lentoasemamaksut ja sopimukset, jotka on tehty vuonna 2008 Societăţii Naţionale ”Aeroportul Internaţional Timişoara – Traian Vuia” SA:n (AITTV) ja Wizz Air Hungary Légiközlekedési Zrt.:n (Wizz Air Hungary Zrt.) välillä (mukaan lukien vuoden 2010 muutossopimukset), eivät ole valtiontukea.
2) Euroopan komissio vastaa omista oikeudenkäyntikuluistaan, ja se velvoitetaan korvaamaan Carpatair SA:n oikeudenkäyntikulut.
3) Wizz Air Hungary ja AITTV vastaavat omista oikeudenkäyntikuluistaan.
(1)
EUVL C 378, 9.11.2020.